钦定古今图书集成/理学汇编/学行典/第197卷 > 桂祥
## 钦定古今图书集成/理学汇编/学行典/第197卷 > 桂祥

按《汝阳县志》：“桂祥，字子和，汝阳人。幼孤，奉母训，读书
攻苦，罔间寒暑。正德丙子，领乡荐，授庆阳府推官。因
母不习北地苦寒，疏请改教，不报。居官廉直，数有平
反。尝雪史挥使之狱，挥使怀千金为寿，祥力却之。迁
泗州守，有惠政。以皇陵功，阶四品，寻擢工部员外郎。
因母春秋高，遂乞终养，奉母归。及母卒，祥哀毁泣血”，
头发为白，竟成疾不起。